บลจ.กรุงไทยขายตราสารหนี้ KTFF112 อายุ 3 เดือนผลตอบแทนประมาณ 1.45% ขายถึงวันที่ 13 ก.ย.นี้
บลจ.กรุงไทยขายตราสารหนี้ KTFF112 อายุ 3 เดือน เน้นลงทุนในตราสารหนี้ต่างประเทศ ประเภทเงินฝากประจำ และตั๋วเงินคลังประเทศญี่ปุ่น ผลตอบแทนประมาณ 1.45% ต่อปี ขายถึงวันที่ 13 ก.ย.นี้
7 ก.ย. 2559

นางชวินดา หาญรัตนกูล กรรมการผู้จัดการ บริษัทหลักทรัพย์จัดการกองทุน กรุงไทย จำกัด (มหาชน) หรือ บลจ.กรุงไทย เปิดเผยว่า บริษัทอยู่ในระหว่างการเปิดจำหน่ายกองทุนเปิดกรุงไทยตราสารหนี้ เอฟไอเอฟ 112 (KTFF112) ตั้งแต่วันนี้ ถึงวันที่ 13 กันยายน 2559 อายุ 3 เดือน เน้นลงทุนในตราสารหนี้ต่างประเทศ ประเภทเงินฝากประจำ Bank of China ( Macau ) , PT BANK RAKYAT INDONESIA ( PERSERO ) Tbk , China Construction Bank , Ahli Bank QSC และตั๋วเงินคลังประเทศญี่ปุ่น ผลตอบแทนประมาณ 1.45% ต่อปี
นอกจากนี้ยังอยู่ในระหว่างการเปิดจำหน่ายกองทุนเปิดกรุงไทยสมาร์ทอินเวส 3 เดือน3 ( KTSIV3M3) เสนอขายถึงวันที่ 9 กันยายน 2559 อายุ 3 เดือน เน้นลงทุนในตราสารหนี้ของธนาคารซีไอเอ็มบี ไทย , ธนาคารทิสโก้ และตราสารหนี้ภาคเอกชน ประกอบด้วย บริษัทอีซี่ บาย , บริษัทบัตรกรุงไทย และบริษัทหลักทรัพย์ เคที ซีมิโก้ ผลตอบแทนประมาณ 1.30% ต่อปี โดยทั้ง 2 กองทุนบุคคลธรรมดาไม่เสียภาษี
สำหรับอัตราผลตอบแทนของตราสารหนี้ในประเทศมีการปรับตัวเพิ่มขึ้นทุกช่วงอายุตามอัตราผลตอบแทนของพันธบัตรรุ่นที่มีการทำ Bond Switching ประกอบกับแรงขายปรับพอร์ตของนักลงทุนเพื่อลดความเสี่ยงก่อนการประกาศข้อมูลเศรษฐกิจหลายตัวที่จะมีผลต่อการตัดสินใจปรับขึ้นอัตราดอกเบี้ยของธนาคารกลางสหรัฐ( Fed) ซึ่งอาจส่งผลกระทบต่อการไหลเข้าออกของเงินลงทุนต่างชาติ
ส่วนอัตราผลตอบแทนของพันธบัตรรัฐบาลสหรัฐอเมริกา ปรับตัวลดลงทุกช่วงอายุตามแรงซื้อกลับ หลังจากอัตราผลตอบแทนได้มีการปรับตัวเพิ่มขึ้นมากกว่าคาด หลังประธาน Fed แถลงว่าเตรียมปรับขึ้นดอกเบี้ยครั้งแรกของปีและจะทำอย่างค่อยเป็นค่อยไป ในขณะที่ตัวเลขเศรษฐกิจที่ออกมาในระหว่างสัปดาห์ค่อนข้างผสมผสานทำให้อัตราผลตอบแทนในช่วงที่เหลือของสัปดาห์ทยอยปรับตัวขึ้นเรื่อยๆ สะท้อนว่าตลาดปรับตัวรอรับการขึ้นดอกเบี้ยของ Fed ใน